కోల్కతా: ఆలస్యం అమృతం విషం అంటే ఇదేనేమో. కేవలం రెండు నిమిషాలు ఆలస్యంగా అఫిడవిట్ దాఖలు చేయడంతో లెఫ్ట్ ఫ్రెంట్ అభ్యర్థి నామినేషన్ ఎన్నికల కమిషన్ తిరస్కారానికి గురైంది. దీంతో పశ్చిమబెంగాల్ నుంచి రాజ్యసభకు జరిగిన ఎన్నికల్లో లెఫ్ట్ ఫ్రెంట్ తరఫు అభ్యర్థి లేకుండా పోయాడు. బెంగాల్ నుంచి రాజ్యసభకు లెఫ్ట్ అభ్యర్థి లేకపోవడం ఇదే మొదటిసారి. బెంగాల్ నుంచి ఆరో రాజ్యసభ సీటుకు వామపక్షాల అభ్యర్థిగా వికాశ్ భట్టాచార్యను బరిలోకి దింపారు. అయితే ఆయన అవిడవిట్లు- ఫామ్ 26, అడిషనల్ అఫిడవిట్ గడవులోగా దాఖలు చేయలేకపోవడంతో ఆయన అభ్యర్థిత్వాన్ని ఈసీ రద్దు చేసింది. మధ్యాహ్నం 3 గంటలలోగా అడిషనల్ అఫిడవిట్ దాఖలుకు గడువు ఉండగా ఆయన రెండు నిమిషాలు ఆలస్యం చేశారనీ, రిటర్నింగ్ అధికారులు ముందే కూర్చుని ఉన్నప్పటికీ సకాలంలో ఆయన అఫిడవిట్ దాఖలు చేయలేదని ఈసీ రిటర్నింగ్ అధికారి తెలిపారు. అయితే ఇది లెఫ్ట్కు వ్యతిరేకంగా జరిగిన కుట్ర అని సీఎఎం నేత సుజన్ చక్రవర్తి ఆరోపించారు. భట్టాచార్య అభ్యర్థిత్వాన్ని ఈసీ తిరస్కరించడంతో తృణమూల్ కాంగ్రెస్ నిలబెట్టిన డెరిక్ ఒబ్రెయిన్, సుఖేందు శేఖర్ రే, డోలాసేన్, మన్ భుయాన్, శాంత ఛెత్రితో పాటు కాంగ్రెస్ అభ్యర్థి ప్రదీప్ భట్టాచార్య ఏకగ్రీవంగా బెంగాల్ నుంచి రాజ్యసభకు ఎన్నికయ్యారు.
kolkata: aalasyam amrutam visham ante idenemo. kevalam rendu nimishaalu aalasyamgaa affidavit daakhalu cheyadamtho left frent abhyarthi namination ennikala kamishan tiraskaaraaniki guraindi. deentho paschimabengal nunchi rajyasabhaku jarigina ennikallo left frent tarafu abhyarthi lekunda poyadu. bengal nunchi rajyasabhaku left abhyarthi lekapovadam ide modatisaari. bengal nunchi aaro rajyasabha seetuku vaamapakshaala abhyardhigaa vikash bhattaachaaryanu bariloki dimpaaru. ayithe aayana avidavitlu- fam 26, adishanal affidavit gadavulogaa daakhalu cheyalekapovadamto aayana abhyardhitvaanni eesee raddu chesindi. madhyaahnam 3 gantalalogaa adishanal affidavit daakhaluku gaduvu undagaa aayana rendu nimishaalu aalasyam chesarani, reterning adhikaarulu munde kuurchuni unnappatikii sakaalamlo aayana affidavit daakhalu cheyaledani eesee reterning adhikari telipaaru. ayithe idhi leftku vyatirekamgaa jarigina kutra ani cm netha sujan chakravarti aaropinchaaru. bhattacharya abhyardhitvaanni eesee tiraskarinchadamto trinamool congress nilabettina deric obrain, sukhendu shekhar ree, dolasen, man bhuyan, saanta chetrito paatu congress abhyarthi pradip bhattacharya ekagreevangaa bengal nunchi rajyasabhaku ennikayyaaru.